
Norsk Virkesmåling er en landsomfattende forening for måling av skogsvirke og industriflis. Årlig målekvantum utgjør ca. 15 mill. m3 og utføres på over 50 måleplasser rundt omkring i Norge. Bedriften har en solid økonomi med en omsetning på 150 mill. kr. og 115 ansatte. Hovedkontoret ligger på Helsfyr i Oslo. For mer info se www.m3n.no









Ledig stilling som Tømmermåler i Norsk Virkesmåling ved avdeling Norske Skog Saugbrugs

Vi søker etter tømmermåler i 100% stilling. Stillingen innebærer måling av flis og rundvirke. Rundvirke måles hovedsakelig med fotomåling, men noe manuell FMB måling må også påregnes.

Fast målested vil være KASA målestasjon i Halden, men det kan også være aktuelt med noe arbeid ved avdeling Borregaard i perioder ved behov. Stillingen inngår i en tre-skift løsning med døgnbemanning fra mandag kl 06:00 til fredag kl 22:00.

Det er viktig med selvstendighet, fleksibilitet og omstillingsevne.

Kvalifikasjoner: Fullført VG2 Skogbruk og VG3 Naturbruk med studiekompetanse, erfaring kan kompensere for formell utdannelse. Innblikk og erfaring fra skogbruk eller skogindustriell virksomhet er en fordel. Vilje og evne til å betjene enkle datasystemer er egenskaper som trengs i jobben. Må beherske norsk muntlig og skriftlig. Nyutdannede oppfordres til å søke. Opplæring vil bli gitt.
 
Utfyllende informasjon fås ved å kontakte regionleder Reidar Solberg på tlf 95 99 93 55, e-post r.solberg@m3n.no, eller adm.dir Eirik Haarr tlf 41105082  Søknad med CV sendes elektronisk til r.solberg@m3n.no


Søknadsfrist  09.11.26

